LidanRubinov/Halacha-QA huggingface dataset:
שאלה: מאימתי נקרא בית דין: מאימתי יקראו שלושה יהודים היושבים בדין כ בית דין? כלומר, ברור שהרכב של שלושה שופטים (גברים) היושב בבית המשפט המחוזי או העליון לא נקרא בי"ד אלא ערכאות. ברור שגם אם יקצו להם חדר בבניין של ביה"ד הרבני שבעיר - עדיין לא יחשב ההרכב לבי"ד, אלא לשלושה יהודים היושבים ודנים על פי חוקי המדינה. מה מגדיר שלושה יהודים גברים היושבים ודנים בסכסוך או ויכוח וכדו כבית דין, כלומר מאימתי אין עליהם איסור הליכה לערכאות? כדי להדגים את יישומיות הדיון: לדוגמה, האם יש איסור הליכה לערכאות בהתדיינות לפני דיינים שמקבלים שוחד ( לא על פי דין תורה) או שזה גדר אחר, כלומר שהם נחשבים דיינים אך לא הגונים או גדר אחר? האם שלושה תלמידי חכמים אמיתיים שדנים על פי דיני התורה, אף שלא עברו את בחינות ההסמכה לדיינות נחשבים לבית דין?
תשובה: המדד היחידו הוא מהו ספר החוקים שלפיו דנים. אם דנים לפי השולחן ערוך, אזי זהו בית-דין של תורה. ואם דנים על-פי ספר חוקים אחר, אין זה בית-דין של תורה. ולגבי שוחד, זהו איסור אפילו לתת לשופט גוי, שכן אתה גורם לו שלא לדון כפי חוקי המדינה, כמבואר בספר "אורים ותומים". ובחינות הדיינות אינן קשורות, אלא שאם הם יודעים את ההלכה הרי הם יכולים לדון.
שאלה: כיצד רוקדים בחתונה מעורבת: אנו זוג מעורב ובעזרת השם מתחתנים בקרוב. אני גר, חוזר בתשובה וארוסתי עוד מגדירה עצמה כחילונית. אי לכך מה נכון לעשות מבחינת הריקודים בחתונה?
תשובה: אני מבין שאתם מתכוונים לחיות חיים כשרים על פי ההלכה. אם כן כדאי להתחיל כך בחתונה ולרקוד רקודים נפרדים. מזל טוב.
שאלה: מה מברכים על הני בנצ ס?: הני בנצ ס הם פתיתים של תירס, חיטה ושיבולת שועל קלויים וממותקים בדבש. בין השאר יש ברכיבים תירס, חיטה מלאה, פתיתי שיבולת שועל ואורז, ועוד מספר רכיבים. האם ניתן אחת לפטור את כל סוגי הפתיתים, יש יותר מסוג אחד, או שצריך על כל אחד בנפרד?
תשובה: תברך "בורא פרי האדמה".
שאלה: כשרות כרובית וברוקולי קפואים: לאור הפרסום שיצא לאחרונה מטעם הרבנות הראשית לישראל על הסרת הכשרות לכרובית ולברוקולי קפואים מתוצרת "סנפרוסט", "מילוטל" ו"פרי הגליל", האם מוצרים אלו יוצאים על ידי כך מהתפריט של אנשים שומרי כשרות, והם אינם יכולים יותר לאכול אותם, ומה עם חברת "בודק"?
תשובה: ירקות אלו לא היו בסל האכילה של אנשים שומרים כשרות. ירקות "בודק" אני אישית אינני אוכל, אולם בבדיקות של הרבנות הראשית לא נמצאו חרקים. בברכת התורה והארץ הרב יהודה הלוי עמיחי שאלת המשך: ומה עם כרובית וברוקולי של תוצרת קטיף, האם גם הם אינם בסל האכילה של שומרי כשרות? תשובה: כרובית וברוקולי שגודלו בצורה מסודרת על פי פקוח רבנים אינם כלולים בירקות שנפסלו. הדברים שנפסלו על ידי הוועדה הם קפואים שגדלו בשטח פתוח. בברכת התורה והארץ הרב יהודה הלוי עמיחי
שאלה: גפן שתול מעל בטון: יש לי גפן בגינה, שאותו שתלתי בערב שמיטה הקודמת. הוא ממוקם ליד דופן הגינה. הגפן מעולם, בכל שבע השנים, לא נתן פרי, ומעולם לא ראיתי עליו פרח. במסגרת טיפול יסודי בגינה, הגנן חפר וגילה שבכל האיזור שמתחת לגפן יש שכבת בטון בעומק של כ-30 ס"מ. באופן זה אין הרבה סיכויים שהגפן יוכל לתת פרי. האם מותר לעקור את הגפן? ובנושא אחר, האם יש בעיה הלכתית של כלאיים, עם העובדה שהדשא שבגינה ממוקם מאד קרוב לגפן?
תשובה: הרמב"ם (הל' מלכים פ"ו ה"ט) שכל גפן שאיננה מניבה כמות מסוימת הרי זה מותר לקוצצו. גפן שאיננה מניבה דינה כפי שכותבת הגמ' (ב"ק צא ע"ב) שצריך שווי מסויים, אולם בשאלתך איננה מניבה כלל, ודינה כדין אילן סרק שמותר לקצצו. אולם גם אילן סרק אין לקוץ בכדי, על כן נראה שאם אפשר יש להעביר את הגפן ממקום למקום אחר בגושו, ובכך אין כל חשש. בברכת התורה והארץ הרב יהודה הלוי עמיחי
שאלה: התמודדות עם מוות בבית חולים: אני סטודנטית שעושה עכשיו התנסות מעשית במחלקת טיפול נמרץ בבית חולים כחלק מלימודיי באוניברסיטה. כיצד עליי לנהוג במצב בו נפטר אחד המטופלים במחלקה בזמן שאני נמצאת בה?
תשובה: אם את יכולה לומר עם החולה פרשת שמע ישראל או וידוי, תבא עליך ברכת טוב.
שאלה: משלוח פרחים בשנת שמיטה: היכול אני לקבל ו או לשלוח פרחים במתנה לאירועים בשנת שמיטה, ואיזה סוגים?
תשובה: בשמיטה אפשר לשלוח פרחים שגדלו במצעים מנותקים. או שגדלו באזורים שאין בהם איסור מלאכה בשביעית (לא מצוי). כמו כן הסומכים על היתר המכירה יכולים לקנות מפרחים אלו, אולם זה דחוק מדוע לעשות היתר מכירה על פרחי נוי. בברכת התורה והארץ הרב יהודה הלוי עמיחי
שאלה: מעשה בשביל להסיט תשומת לב: האם מותר לעשות דבר מסוים אשר יגרום לכך שיחשבו שכואב לי וישאלו אותי אם אני ר, כדי לצאת מרגעים מביכים?
תשובה: בדרך כלל שקר הוא דבר מאוס אפילו רק בהתחזות ולא בדיבור, ועל כן מן הראוי להתרחק מכל התדמות לא אמיתית, אולם אם אתה בסבל גדול אפשר "להציג הצגה" כדי להמלט מאותו המצב ובלבד שלא תתרגל לכך.
שאלה: שיעור מצה ושאלות פסח: רציתי לשאול מספר שאלות לפי פסיקת הרב להלכה. א) מהו שיעור אכילת מצת מצווה בפסח? ב) מהו שיעור זמן אכילת פרס לגבי אכילת מצה? ג) לפי מה שהבנתי מלימודי המשנה ברורה, האם יש צורך לבלוע בבת-אחת את המצה אחרי שגרסת אותה בפה? ד) לצערי יש לי קרובות משפחה שאינן מכסות את ראשן, האם יש בעי ה לקרוא בפניהן את ההגדה או שהבעי ה היא רק בהזכרת שם השם, אם כן מה עלי לעשות?
תשובה: א. כחצי מצה. ב. 4 דקות. ג. המשנ"ב לא התכוון לאכילה גסה אלא לאכילה ברצף. ד. יש בעיה, ואם אפשר להסביר להן בדרכי נועם שישיבה ליד שולחן הסדר מחייבת התנהגות והופעה הולמות כולל כיסוי ראש לנשים נשואות, או אם אפשר לא לשבת מול אישה כזו. בלית ברירה יש לסמוך על ערוה"ש סי עה שהתיר לומר דבר שבקדושה מול אישה שאינה מכסה את ראשה.
שאלה: מצוות ישוב ארץ ישראל: מהיכן אנו לומדים שיש מצוות ישוב ארץ ישראל?
תשובה: מדברי הרמב"ן במצוה ד' נראה שלומדים אותה משני מקורות, א) ממה שנאמר "וירשתם אותה וישבתם בה". ב) ממה שנאמר בתחילת דברים "עלה רש".
שאלה: קפה נמס מגורען בהקפאה בשבת: האם מותר לערות מים מכלי ראשון על קפה נמס המגורען בהקפאה בשבת?
תשובה: לספרדים מותר מפני שאין בישול אחר קליה ואפיה. ולאשכנזים זו בעיה.
שאלה: אירוח בשנה ראשונה: האם מותר לחתן וכלה בשנה הראשונה של נשואיהם לארח בשבת?
תשובה: אם שני בני הזוג מעונינים להזמין אורחים איני רואה סיבה להמנע מכך. אך אם מי מבני הזוג סבור שזה מפריע להם יש להתחשב בו ולא רק בשנה הראשונה.
שאלה: נקיון לקראת פסח: אני אחרי לידה ומעוניינת לסגור את הבית ולנסוע לכל חג הפסח, ברצוני לדעת מהן ההכנות המינימליות שעלי לבצע לפני בדיקת חמץ: 1. האם אני חייבת לנקות במקומות שסביר מאוד שהגיע אליהם חמץ (מאחורי מיטות בחדר הילדים, בחריצים של הספה וכו )? 2. האם נכון שאסור שיימצא בבית חמץ בשיעור של כזית או בעל חשיבות - כגון חתיכת ביסקוויט או גרגיר של שלווה, ושאין ביטול חמץ מועיל לזה? 3. האם אפשר להסתפק בלהוציא מן הבית את מאכלי החמץ, ולא לנקות מקומות שהיה בהם חמץ כמו מקרר או תנור - אפילו אם יישארו בהם פירורים? 4. האם קוואקר באריזה שנפתחה נחשב חמץ ויש להוציאו, האם מותר להשתמש בו לאחר הפסח?
תשובה: מזל טוב, שתזכו לרוות נחת. אדם הנוסע לכל ימי החג יכול למכור את כל החמץ שבבית במכירה לפני ליל בדיקת החמץ ואז אינו צריך לנקות כלל את הבית ורצוי להשאיר חדר אחד או מקום קטן כדי לקיים מצוות בדיקת חמץ. ולכן אם תמכרו במכירה זו יהיה לכם קל יותר. כמו כן יש לבטל את החמץ לאחר הבדיקה ולמחרת. בדרך כלל אנשים הנשארים בביתם צרכים לנקות כל מקום שיש סבירות שיש בו חמץ ובוודאי במקומות כמו מקרר או תנור. קוואקר עשוי משיבולת שועל והוא חמץ ולכן אם נשאר לכם הרבה או שהוא מוצר יקר אפשר למכור אותו במכירה ולקנות אותו בחזרה לאחר הפסח.
שאלה: טועמת לבדוק תבלינים: אם אישה טועמת מרק בשרי בכדי לבדוק שיש מספיק תבלינים. האם היא בשרית, האם יש הבדל בין אם היא בולעת או פולטת? אשמח להפניה למקור מכיוון שלא מצאתי מקור מפורש חוץ משו"ע פט,ג.
תשובה: אכן זהו המקור לשאלתך. ולכן, לספרדים: אם טועמת רק מהמרק ללא בשר, אין צריכה להמתין. ולאשכנזים, גם במקרה זה צריכה להמתין.
שאלה: קול באשה למטרת לימודים: אני אדם דתי, ואני מתעתד ללמוד בשנה הבאה לימודים במוסד אקדמאי למוזיקה. אני רוצה לציין שאני רואה את המוסיקה בתור אחד הדברים החשובים בחיי וכמקצוע לחיים ולפתחו בעתיד (תואר שני, השתלמויות וכדו ). לצערי, בארץ אין כל כך הרבה מסגרות אקדמיות למוזיקה ובפרט כאלה המותאמות לציבור דתי. אני חושב בשנה הבאה ללכת ללמוד במוסד שבו יהיה קשה עד בלתי אפשרי שלא לשמוע קול אשה במסגרת הלימודים (מורה לפיתוח קול, בנות ששרות בחוץ, הרכבים מעורבים וכו ). ברור לי מאליו שאעשה כל מאמץ על מנת להמנע מכך אולם ישנה אפשרות שאבוא לידי חוסר ברירה. אציין גם שאני נשוי. מה דעת הרב בנושא?
תשובה: ראשית כל, חשוב שתדע שכיוונת לדברי ריה"ל ב"כוזרי", שבמוזיקה בעמנו התעסקו החשובים שבעם, הלא הם הלויים, והם למדו וידעו כיצד להפעיל את כל הכלים. ולכשיבנה בית-המקדש צריך יהיו אנשים שידעו להכשיר את הלוים למלאכה זו. לצערנו, כיום אין מסגרות שלנו לדבר זה, ותעשה הכל כדי לא לשמוע אישה שרה סולו, ותתחמק מזה כדי שהלימודים שלך לא יבואו על-חשבון איסורים. ואם יש בית-ספר כזה בחו"ל שבו יש רק גברים, תלמד שם.
שאלה: יוהרא בפאות שלי: התחלתי לגדל פאות ואני מרגיש שדבר זה גורם לי מדי פעם ליוהרא, האם עלי להורידן?
תשובה: במקום להוריד אפשר להסתיר מאחורי האוזן וללמוד הרבה על גנות הגאוה ושבח הענוה.
שאלה: התחזקות מוגזמת של חברי?: אחד מחבריי מתחזק מאוד באמונה ולומד תורה במשך ימים שלמים, ברגע שהוא חוזר מבית הספר יושב ולומד, חברי בסך הכל בן 14 והוא לא מגיע לפעילויות חברתיות ומפספס את הבגרות שלו, מה עלי לעשות, וכן הוא עושה קפיצות בשמונה עשרה (כמו בקדושה) מתוך כוונה, האם הדבר מותר?
תשובה: אם חברך מתנהג בצורה קיצונית. ונראה לך שיש משהו לא טוב בהנהגתו כדאי שתסב את תשומת לבו של הרב שלכם לדבר זה. עצם הקפיצה בתוך התפילה אם היא באה מתוך התלהבות אמיתית אינה אסורה.
שאלה: תפילה: א. האם עדיף להתפלל שחרית יחיד, או להמתין לתפילה בציבור ובינתיים ייאלץ לעסוק בענייניו? ב. אשה שנוהגת להתפלל 3 תפילות ושכחה מנחה - צריכה תשלומין בערבית?
תשובה: א. עדיף להתפלל ביחידות, משום שאיסור עשיית מלאכה לפני התפילה נלמד מפסוק. ב. היא אינה יכולה להשלים בערבית, משום שאינה חייבת בתפילה זו.
שאלה: הנבטת קטניות בצלחת: האם יש משום כלאים בהנבטת קטניות מסוגים שונים על אותה צלחת עם מצע של צמר גפן, במידה וכן, מה יש לעשות עם נבטים אלו?
תשובה: נראה שאם יש מינים שונים של קטניות יש לאסור משום כלאים כאשר הם בכלי אחד. מי שנבט אין בו איסור אכילה, שהרי כלאים האיסור הוא על הפעולה ולא על הדבר שנעשה בו איסור כלאים. בברכת התורה והארץ הרב יהודה הלוי עמיחי
שאלה: קול באשה מול בגרות במוזיקה: אני מנגן בהרכב ג אז. יש לי בעיה רצינית, לא מזמן הצטרפה אלינו להרכב בחורה בת 15 בערך, והמורה שמדריך אותנו נתן לה קטעים לשיר (המורה אינו שומר תורה ומצוות), יש לציין שהזמרת לומדת בבית ספר דתי ואני לא בטוח אם היא מודעת לחומרת המעשה. כאשר היא שרה אני לא מסתכל עליה (אני שם סטנדר שמסתיר אותה) ואני גם שם אטמי אוזניים (למרות שזה לא ממש מונע את השירה זה רק מפחית אותה), חשבתי על זה שיכול ליהיות גם בעיה של מראית עין כיוון שאנחנו מופיעים ביחד. האם אני יכול להמשיך ככה או שאני חייב להעיר למורה ולנסות למצוא פתרון שהוא כנראה יהיה עזיבה של ההרכב וזה יקשה עלי להוציא בגרות במוזיקה?
תשובה: עליך לבקש מהמורה שלא יגרום לך פגיעה במצפונך.
שאלה: שימוש במטבע מזוייף בהסכמה: נמצא ברשותי מטבע של עשרה שקלים שהוא ודאי מזוייף. מוכר במכולת אמר לי שהוא מוכן לקבל את המטבע הזה, האם יש בעיה בדבר מצד הקנין, או משום לפני עיוור שהוא ישתמש בו לתת למישהו אחר?
תשובה: אין להשתמש בו, מפני שזה שרימו אותך לא מצדיק להמשיך לרמות.
שאלה: למה נברא עץ הדעת: אם הקב"ה רצה שאדם וחוה לא יאכלו את פרי עץ הדעת למה הוא ברא אותו?
תשובה: האדם נברא בעולם כדי לעבוד את ה' ולעמוד בניסיונות לכן נתן הקב"ה לאדם את הנסיון של עץ הדעת.
שאלה: פחדים מרובים בגיל שנתיים וחצי: בננו בן שנתיים ושמונה חודשים. הוא פוחד מהרבה דברים, למשל בפורים האחרון הוא לא היה מוכן להתחפש לשום חיה ואפילו לא לשים עליו אוברול של ליצן, רק שרביט וכתר. בעדלאידע הוא נרתע ובכה מכל מפגש או מבט של בובות ענק או אנשים מחופשים. כמו כן בננו נבהל אם מקישים בדלת ושואל אם השפן בא, בגן המשחקים הוא נרתע מלשחק ופוחד להתגלש במגלשות העגולות (סגורות), כל פחד טבעי לגיל זה אך כל הפחדים יחדיו מפחידים אותנו. יש לציין שבננו ילד חייכן, מצחיק פשוט ליצן החצר, חכם מאד וחברותי מאד מאד, אין לו בעיה להתחבר מהר לאנשים שלא מכיר. מחייך ונדיב לכולם. ילד עם לב של זהב וחיוך של מיליונים, מה הרב ממליץ לעשות?
תשובה: כל הפחדים הללו הם מצויים ולא צריך לדאוג הם יחלפו מעצמם. והשתדלו להרחיק אותו מדברים שמפחידים אותו. ואל תחנכו אותו בכח לא לפחד, תנו לזמן לעשות את שלו.
שאלה: תביעה נגד משטרת ישראל: שוטר תקף אותי שלא כדין, ואני רוצה לתבוע אותו. האם מותר לי לתבוע אותו בבית משפט, או שעלי לנסות ראשית כל לתבוע אותו בבית דין תורני ורק לאחר סירובו לתבוע אותו בבית משפט?
תשובה: תגיש תביעה למח"ש ישירות.
שאלה: פרשת המן לבדה: האם מותר לכתוב את פרשת המן לבדה על קלף ובאותיות סת"ם?
תשובה: עדיף שלא לכתוב פרשה אחת מן התורה על קלף, כיון שאסור לכתוב את התורה מגילות מגילות.
שאלה: למחות את עמלק או לזכור אותו?: אנחנו מצווים למחות את עמלק כלומר ששמו וזכרו לא יהיה בעולם. והרי בזה שאנחנו מצווים בזה לדורי דורות, ככה זוכרים אותו כל שנה ושמו לא נמחה מהעולם, שהרי היו הרבה עמים רשעים בעולם שנמחו ונשכחו בלי מצווה למחותם, ואם לא ההיינו מצווים בכך, הרי שם עמלק היה נמחה ממילא, אז למה באה המצוה אם היא רק מזכירה ומנציחה את עמלק?
תשובה: אנו מצווים לזכור על מנת למחות בפועל כאשר תגיע העת. ולכן אנו מזכירים כדי לא לשכוח את החיוב למחות בפועל. מנין לקחת את הפרוש ששמו וזכרו לא יהיו. זה לא מה שהתורה אומרת.
שאלה: דחיית אזכרה: יום האזכרה של חמי אמור להיות ביום כה באדר. גיסי רוצה לדחות את האזכרה, האם מותר לדחות אזכרה ואם כן, עד מתי?
תשובה: ביום הזיכרון יש לנשמה השפעה גדולה ולכן נהוג ללמוד לעילוי נשמתה ולעלות לקבר ביום זה. אם אי אפשר לעלות לקבר ביום זה צריך לנהוג את כל דיני יום הזיכרון ביום זה ולדחות את העליה לקבר ליום אחר. הרב בנימיו במברגר
שאלה: זכירת יציאת מצרים: האם יוצאים ידי חובת זכירת יציאת מצרים, בלי קשר לפסוק אחרון של שמע, בקריאת פסוק כלשהו מהתורה העוסק ביציאת מצרים, כגון: הפסוק שנמצא בשש הזכירות, בברכת המזון?
תשובה: אפשר לומר כל פסוק ובזה יוצאים ידי חובה, רק שח קבעו לומר את פרשת ציצית.
שאלה: טלית קטן מפוליאסטר: האם טלית קטן שעשוי ממאה אחוז פוליאסטר (רק הבגד כמובן) כשרה לחלוטין?
תשובה: בגד כזה בעל ארבע כנפות חייב בציצית אבל אין לברך עליו וכן עדיף ללבוש ציצית מסוג בגד אחר.
שאלה: לעשות למען השבת: בעבר קראתי בעלון "מעייני הישועה" דברים שהרב כתב לגבי "הקניונים בשבת", העולה מהכתבה היה לא לקנות מחנות הפתוחה בשבת. לצערי, לחברת "פלאפון" יש כיום מבצעים מייוחדים לסופי שבוע, כגון הודעות או שיחות חינם ברשת למסלולים מסוימים. האם יש איסור (לשון הרע) לגנות דבר זה באינטרנט וכו, האם אכן נכון לגנות, והאם כדאי למעט להשתמש בחברה זו?
תשובה: יש לגנות כל חילול שבת ולהעדיף חברות שומרות שבת.
שאלה: גבולות ה"מעשה" : כתוב בגמרא בבא בתרא, ט א, שהמעשה (מתרים) מקבל שכר יותר מהתורם. האם מתרים, שמנצל ומתרים שלא כדין, מקבל על זה שכר גדול, או שמקבל שכר על ההטרדה?
תשובה: כוונת הגמרא בוודאי רק למתרים ירא שמים שכל מטרתו לגמול חסד עם הבריות ופונה אל אנשים כדי לזכות אותם במצווה אבל אם הוא מתרים שלא כדין אין זה גמילות חסד.
שאלה: שם של בת שנולדה: ב"ה נולדה לנו בת שניה לפני כחודש וחצי. אשתי החליטה לקרוא לה בשני שמות: יהלי הניה. השם השני הוא על שם אימא של אשתי שנפטרה לפני 6 חודשים בגיל צעיר(56) ממחלת הסרטן. למרות הפטירה בגיל צעיר, היא חיה חיים טובים ומאושרים, חיתנה את כל ילדיה והספיקה לראות 6 נכדים, היתה אישה טובה והתייחסה לכולם כאל ילדיה שלה. אין לי בעיה להזכיר את השם השני בעליה לתורה, ואכן הכרזתי בבית הכנסת על שני השמות. אך יש לי קושי להוסיף את השם השני לתעודת הזהות (לאחר מסכת לחצים מצד אשתי הוספתי את השם עם השחרור בבית החולים). כשאני רואה את השם השני מופיע על מסמכים רשמיים (כרטיס קופת חולים וכדומה) זה מזכיר לי את הסבל והמוות, ומעלה לי שאלות כגון האם השם עלול לגרום? אך אשתי מתעקשת שהיא רוצה את שני השמות! היא טוענת שהשם של אימא שלה ישמור על הילדה שלנו. עוד היא טוענת שאיך אפשר לחשוב מחשבות רעות על אימא שלה שהתנהגה אלי בחייה כאל בנה שלה. אבקש את עצת הרב, כיצד לנהוג?
תשובה: אין סיבה לחששות גיל 56 אינו גיל צעיר כל כך. וכיון שהיתה אשה טובה. טוב שקראתם את בתכם על שמה ובעזרת ד' תזכו לראות אותה גדלה לאורך ימים ושנים טובות. הסר דאגה מלבבך.
שאלה: צירוף למניין אדם הנמצא בעזרת נשים: האם אפשר לצרף אדם שעומד בעזרת הנשים כאשר יש בבית הכנסת תשעה אנשים והוא משלים לעשרה? נציין, כי בין אולם התפילה לעזרה ישנה מחיצה עם וילון הניתן להזזה?
תשובה: תפתחו את הוילון ואז יצטרף.
שאלה: הודעת טקסט בחול המועד: האם מותר לשלוח הודעת טקסט מהפלאפון בחול המועד?
תשובה: מותר, זהו כתב שאינו מתקיים.
שאלה: מעמדו של ספר חסידים: האם כל מה שכתוב בספר חסידים מחייב, או שדברים מסוימים שכתובים שם כל מה שכתוב הם רק חומרות?
תשובה: ה"נודע ביהודה" כתב שכל מה שנאמר בספר חסידים זה רק לבני ביתו ולא לכלל ישראל.
שאלה: לכלוך כחציצה בנטילת ידיים: האם צריך לנקות את הידים לפני התפילה ולפני נטילת ידים ללחם באותה המידה, ואם לא מה מידת הלכלוך המהווה חציצה לנטילת ידיים?
תשובה: בנטילת ידיים צריך להקפיד שלא יהיה חוצץ, וכל דבר הנמצא וחוצץ מהווה בעיה. אולם בתפילה צריך רק שידיו יהיו נקיות.
שאלה: הצבעה כפולה באינטרנט: יש תחרות כלשהיא באינטרנט והגולשים מדרגים. האם מותר להצביע הצבעה כפולה פעמיים למרות שהאתר מנסה למנוע את זה אם הדבר אפשרי בדרך מסוימת?
תשובה: אין זו מידת חסידות, אבל קשה לומר שיש כאן ממש איסור.
שאלה: ביזוי הרב צבי יהודה: התפרסמה לא מזמן כתבה על הרב צבי יהודה באתר מעריב ע"י הרב חנן פורת. בתגובות לכתבה כתבו הגולשים השמצות על הרב צבי יהודה כגון שהוא הורס את הציונות הדתית האמיתית, מקדש את האדמה כנגד הערכים ה אמיתיים של התורה וכד והכל ברוח של זלזול גמור. איך להגיב לכאלו השמצות, האם עלי לשתוק ולהתעלם? לבסוף כתבתי תגובת נגד מנומקת ובתוכה השתמשתי בביטויים חריפים כגון רפי שכל ו טיפשים. האם זה היה נכון? איך עלי להגיב להבא?
תשובה: טוב עשית שהגבת באופן עניני. כי אכן מו"ר הרב צבי יהודה זצ"ל היה הגדול שבין ת"ח שבציונות הדתית והוא סלל את הדרך הנכונה השלמה של אהבת עם ישראל תורת ישראל וארץ ישראל ביחד. לגבי הבטויים שכתבת על החצופים שלא למדו ולא הכירו את הרב והעיזו פנים. רחמנות עליהם.
שאלה: "כופרים" לדעת הרב צבי יהודה: מו"ר הרב צבי יהודה זצ"ל מכנה בשיחתו למזמור י"ט את המתכחשים למעשי ה הנגלים אלינו בגאולת עמו לכופרים, האם הכוונה לכופרים ממש בעיקרי אמונתנו, או שאולי הכוונה למשהו יותר נקודתי שהם מתעלמים מניסי ה, אך אינם הופכים בכך לכלל "כופרים" בצורה בה אנו משתמשים בה בשפת העם?
תשובה: הפרוש השני הוא הנכון. אם תדקדק בדבריו תמצא שכך גם התנסח ולא הגדיר אותם "ככופרים".
שאלה: חניך שמחליט לשבות: יש לי חניך שמידי פעם כאשר קורה דבר שאינו מוצא חן העיניו, מחליט "לשבות", ולא מוכן לזוז או לדבר כמעט לגמרי. לפעמים גם הוא מחפש מצבים בהם יוכל להרגיש מסכן ואומלל כמו למשל להתעקש על דברים שלא מרשים לו עד כדי כעס, החניך הוא אדם מעולה בעל תכונות טובות. רציתי לשאול, ממה נובעת התנהגות זו, ובעיקר על מה צריך לפעול כדי לעזור לחניך במצוקתו. יצויין שלעיתים נפגע החניך מחבריו לגיל ולוקח קשה כל מיני העלבות?
תשובה: קשה לקבוע ללא הכרות אישית ממה זה נובע. אולם ודאי שיש בדפוס התנהגות זו דפוס שאינו בוגר ואינו מועיל לא לחניך ולא לסביבתו. צריך לזכור שמדובר בגיל ההתבגרות זמן שבו יש מתח בין הצד הבוגר שבאדם לבין הצד הילדותי. כאן יש תערובת של ילדות ובגרות. מחד יש כאן אי הבנה של המציאות הסובבת ומיגבלותיה. יש כאן מחשבה שמה שאני רוצה אני אשיג כאן ועכשיו. אולם מצד שני יש כאן הבנה בוגרת שיש לי רצון משלי ואני יכול לעמוד על שלי. יתכן שהנער הזה רואה דגם דומה אצל מבוגרים והוא מאמץ דגם זה בהתנהגותו. ויתכן שיש כאן קושי רגשי מיוחד שנובע בדרך כלל מקשיים במשפחה או בחברה. דרך הטיפול היא לשקף לחניך את המציאות ולא להסתובב רבות סביב בעייתו. כשיש התעקשות מצידו על דבר מסויים יש לומר לחניך אני מבין שאתה מאד רוצה דבר מסויים. אני מבין שזה חשוב לך. אבל זה לא מתאים לי או לחברה או שזה לא יביא תועלת, ולכן אני לא יכול לשתף איתך פעולה ולא יכול לעזור לך. יש להשתדל לומר אמירה זו בנעימות ובסימפטיה. בהצלחה.
שאלה: לשיר אם אשכחך בשבת: האם מותר לשיר בשבת את מילות השיר "אם אשכחך ירושלים"?
תשובה: מותר.
שאלה: הדרכות המסילת ישרים כיום: כיצד בדורנו יש להתייחס לספר מסילת ישרים? לפי הבנתי הדלה, מודגשת שם צדיקות פרטית, בעוד בתקופתנו אדם עושה הרבה אידיאלים שנחשבים כ"מידת החסידות", כגון לשרת בצבא ולהגן על העם והארץ, גר ביש"ע, מסייע בקירוב רחוקים, עוסק בענייני הכלל וכדומה?
תשובה: ספר מסילת ישרים הוא ספר הדרכה נפלאה בעבודת ד'. הוא מלמד איך לעבוד את ד' בשלמות. וזה כולל גם את מצות ישוב הארץ ומצות ההגנה על ישראל. וכל המעשים הטובים שאפשר לעשות בדור הזה למען העם והארץ.
שאלה: אין משמעות לחיים כאן: מה אמור אדם לעשות כשהוא קם בבוקר כל יום ולא מוצא משמעות לחיים. אין לו עבודה קבועה, הוא חי לבד בדירה שכורה, אין לו קשר עם חברים או חברות והוא לבד כל הזמן, ניסה לחזור בתשובה והלך לשיעורים אבל עדיין לא חזר. אותו אדם לא מבין למה הוא נולד בכלל ומה המטרה שלו בעולם, הוא פעם ניצל בנס מתאונה אבל לא הבין למה. מתפלל ומבקש כל יום שהקב"ה יראה לו את המטרה שלו כאן ואם לא אז שיקח אותו אליו. אין לו אומץ להתאבד והוא גם נגד זה. רק אציין שאין לו משפחה, אמו נפטרה והוא לא בקשר עם מי שנשאר.
תשובה: כל אדם שנברא קיבל תפקיד מאת ד' לעשות טוב בעולם וקיבל את הכוחות לכך, אם קשה למישהו לדעת איך לעשות טוב כדאי מאוד לשמוע שיעורי תורה ועל ידי כך יוכל להכיר כמה טוב אפשר לעשות בעולם. כמובן שטוב גם לשאת אשה כדי לראות כמה אפשר לשמח בני אדם וע"י כך להתמלא שמחה בעצמך. ויהי רצון שרבון העולם ינחה אותך בעצה נכונה ותצליח. כדאי שתיצור קשר עם חסידי ברסלב.
שאלה: קמחא דפסחא באשראי: אם אני תורם לארגון מסויים קמחא דפסחא באמצעות כרטיס אשראי ומועד חיוב הכרטיס חל רק לאחר הפסח, האם אפשר לצאת בת כזה ידי חובה?
תשובה: אפשר, מפני שהמוצרים יגיעו לעניים לפני פסח, אף-על-פי שהת יהיה לאחר פסח.
שאלה: הכשרת סיר מצופה באמייל: סיר ברזל מצופה באמייל, האם ניתן להכשירו בהגעלה לפסח?
תשובה: כן.
שאלה: נגישות בבית כנסת: כאשר יש בחורה נכה שנעזרת בכיסא גלגלים ואין באפשרותה לעלות לעזרת הנשים בקומה שמעל, מה עושים? האם יש הלכה מסויימת אשר מאפשרת לה להיות היכן שהגברים נמצאים?
תשובה: אפשר להתקין לה מחיצה פרטית בקצה עזרת הגברים ליד הכניסה.
שאלה: להתחתן עם בחור בלחץ של זמן: אני בת 29 הורי ומשפחתי מאוד מלחיצים אותי שאתחתן, וגם אני רוצה, אך עדיין לא מצאתי את בן הזוג שמתאים לי, הכרתי במקרה אדם הגדול ממני בעשרים שנה, שאני חושבת שיכול להיות לי טוב, בעיקר מבחינה כלכלית, בודאי זו לא הבחירה האולטימטיבית שלי אבל אני רוצה להביא ילדים ומאוד בימצוקה מכך שהוריי בצער שאני לא נשואה, מה עושים?
תשובה: במבט ראשון לא נראה לי שכדאי להנשא בפער כה גדול של גיל. ואת עדין יכולה לקוות למצוא אדם יותר קרוב לגילך. ולזכות להקים בית ולהביא ילדים. את יכולה להסכים להנשא גם לאלמן עם ילדים או גרוש כי יש אנשים מצוינים כאלה. אך איני מכיר את המצב מקרוב כדי לענות תשובה מושלמת.
שאלה: "לא תתגודדו" בתפילה ל המדינה: מאז הגירוש אינני עומד בשעת התפילה ל המדינה, האם יש בזה בעיה של איסור "לא תתגודדו", במידה וכן, מה הדין במקרה וחלק מן הציבור יושב וחלק עומד ולא ברור מה הרוב, והאם הדבר דומה לאשכנזי בבית כנסת שרוב הציבור לא עומד בקדיש?
תשובה: כבר נשאלתי האם יש להמשיך להגיד את התפילה ל המדינה לאחר הגירוש. ועניתי שיש להבחין בין עצם קיומה של המדינה ובין אלו העומדים בראשה. אנחנו צריכים להודות לה' שנתן לנו את המדינה. האם היה עדיף שהיינו חוזרים לגלות? ודאי שלא! לכן צריך להודות לה' על שנתן לנו מדינה. אולם אלו שמנהלים את המדינה מתנתקים מהתורה, מהאידיאלים ומהציונות, ולכן השמטנו את הקטע המדבר על ראשי המדינה, ואנחנו אומרים במקום זה "העמד בראשה יראי אלוקים אנשי אמת", ומתפללים שה' יעמיד אנשים הגונים בראש המדינה.
שאלה: ללכת לפאב עם כיפה: האם ללכת עם כיפה לפאב זה חילול ה', ואם כן האם יש עצה אחרת מה לעשות כגון ללכת עם כובע, והאם בכלל מותר ללכת לפאב עם חבר לשתות בירה?
תשובה: אין איסור ללכת לשתות עם חבר בירה במקום מכובד וראוי אבל במקום שמתנהגים שלא לפי רוח היהדות אין כדאי ללכת שהנזק גדול. במקום כזה שההליכה יכולה לגרום לחילול ה' אין ללכת אף בכובע ועדיף לחפש מקום מתאים יותר.
שאלה: איפה הציבור שלנו?: הנני תלמיד שעור א בישיבת הסדר. כל חיי גדלתי במוסדות המצוינים של הציונות הדתית ומאוד הזדהיתי עם הציבור שלנו, לפני כשנה וחצי השתתפתי בכל ההפגנות הגדולות למען הצלת גוש קטיף וצפון השומרון, ומאוד הצטערתי שההפגנות לא הועילו ולא עצרו את ההתנתקות. אבל בחודש שעבר לקראת עשרה בטבת למדתי את הרמב"ם בהלכות תעניות פרק א. ושם להפתעתי גיליתי שהמשוואה הפוכה. הצרות (בצורת, מלחמה, אינתיפאדה וכו.) באות עלינו בגלל חטאינו כדי שנחזור בתשובה ממעשינו הרעים, ואם נמשיך לנסות להתמודד רק עם הצרות ולא עם הגורמים לצרות יוסיפו הצרות ויתחזקו, ויבואו צרות רבות אחרות. לכן שאלתי היא, איך יתכן שבמשך שנות הלימודים הרבות כמעט (בהשוואה להיקף הפעילות שלנו למען גוש קטיף) ולא נתקלתי בהפגנות, עצרות, ופעילויות שמטרתם לנסות לשנות את המצב הרוחני, המוסרי והאמוני של עמנו? בהסתכלות כנה ואמיתית על המציאות, בחיפוש אחר האמת נראה לי שהנהגת הדור מכוונת כמעט ורק לכוון אחד- השקעה והתמסרות למען ישוב א"י, (שהוא כמובן ערך חשוב מאוד). רוב הציבור הדתי גר ביו"ש ובשכונות דתיות בערים הגדולות, ורובו המוחלט של הכסף שנמצא בידי מנהיגי הציבור הולך לישוב הארץ וליו"ש, בעוד שגרעינים תורניים בעיירות פיתוח אינם מקבלים כמעט שום תמיכה כספית ותקציבים, כמו כן ההתיישבות בעיירות אלו נמוכה מאוד יחסית לשאר ההתיישבות הדתית ביו"ש. מנהיגינו בכנסת הצביעו, הפילו והקימו ממשלות כשהדגל העיקרי למאבקם הוא נושא ההתיישבות, האם לא נשכח כאן עוד דגל?
תשובה: האם אתה עוסק בישיבה רק בפעולות למען שלמות הארץ? האם באמת לזה מוקדש כל הזמן של בני הישיבות הציוניות, האם היושבים ביש"ע רק עוסקים במאבק על ההתישבות, האם אין ישיבות ביש"ע שבהם שוקדים על התורה? המציאות הנכונה שאלו שמסורים למאבק על שלמות הארץ הם אלו שמרבים תורה במיוחד ואין הדבר בא אחד על חשבון השני, כי שניהם באים ממצוות התורה, ישוב הארץ והמאבק על שלמות הארץ זה מצוה ולא רק שכר על המצות. ועל כן כדי לזכות בארץ ישראל צריך לקיים את כל התורה כולל את מצות ישוב ארץ ישראל השקולה ככל המצות. ובקשר להשפעה על הציבור הרחב. יכולת ההשפעה מותנת בריבוי בני התורה ככל שירבו בני התורה בישיבות, יהיו יותר בוגרים שהולכים לגרעינים תורניים. הבעיה אינה כספית אלא שאין די בני ישיבות. הציבור הדתי מתרכז בישובים ובשכונות דתיות לאחר שנוכח שאם הוא מתפזר הוא יותר מושפע ופחות משפיע.
שאלה: היחס בין כיבוד הורים לכיבוד אשתו: ישנם הרבה מקרים לאחר החתונה שההורים נכנסים לחיי הזוג בהחלטותיהם והזוג לא רוצה תמיד להקשיב להורים ולהסביר למה החליטו החלטה מסוימת, ומצד שני ישנה אי נעימות כלפי ההורים שאנחנו כבר לא מקשיבים להם. מהו הגבול, איפה המחויבות שלי כלפי הורי מצד כיבוד הורים מתי אני חייב להקשיב להם, ומתי להתעלם מבקשותיהם?
תשובה: להורים אין זכות להתערב בחיי הילדים אלא רק במקום שיש חיוב על האב ללמד את בנו ולחנכו לתורה. אך מה שאינו בכלל זה אין זכות להורים להתערב. וגם אין זו הנהגה חכמה. על כן אולי כדאי לנסות לשוחח עם ההורים בשיחה יזומה בישוב הדעת ולומר להם שההתערבות שלהם מכבידה עליכם מאד. ואתם מבקשים שהם יתנו לכם לנהל את חייכם לבד. ובוודאי יהיו דברים שאתם תבקשו לשמוע את עצתם וכך יהיו הקשרים ביניכם נכונים ונעימים. ואתם מבקשים שהם ישאלו רב ויווכחו שכך נכון.